laion/Wikipedia-Exotic huggingface dataset:
মাহফুজুর রহমান (রাজনীতিবিদ)

মাহফুজুর রহমান (জন্ম: ১ জুন ১৯৭০) হলেন বাংলাদেশের একজন রাজনীতিবিদ। তিনি চট্টগ্রাম-৩ আসনের সাবেক সংসদ সদস্য। চট্টগ্রাম-৩ আসন থেকে তিনি আওয়ামী লীগের প্রার্থী হিসেবে দশম, একাদশ এবং দ্বাদশ জাতীয় সংসদ নির্বাচনে জয় লাভ করেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। মাহফুজুর রহমান ১৯৭০ সালের ১ জুন তৎকালীন পূর্ব পাকিস্তানের চট্টগ্রামে জন্মগ্রহণ করেন। তার পিতার নাম মুস্তাফিজুর রহমান এবং মাতা মোহছেনা আরা বেগম। তার স্ত্রী মাহমুদা মাহফুজ। মাহফুজুর রহমান মিতা ব্যবসায়ী ও বাংলাদেশ আওয়ামী লীগের রাজনীতিবিদ। তিনি ২০১৪ সালের দশম, ২০১৮ সালের একাদশ এবং ২০২৪ সালের দ্বাদশ জাতীয় সংসদ নির্বাচনে চট্টগ্রাম-৩ আসন থেকে সংসদ সদস্য মনোনীত হন। একাদশ জাতীয় সংসদে তিনি নৌ-পরিবহন মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন। "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৮।  বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২৩০। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৮।  "দ্বাদশ জাতীয় সংসদ বিলুপ্ত"। যমুনা টিভি। সংগ্রহের তারিখ ২০২৪-০৮-০৭।  "Constituency 280_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৮।
দহনা ই ঘুরি জেলা

দহনা ই ঘুরি জেলা (জ: ৮৬,৪০০) আফগানিস্তানের বাগলান প্রদেশের দক্ষিণ-পশ্চিম অংশে অবস্থিত একটি জেলা। জেলাটির রাজধানী শহর হচ্ছে দহনা ই ঘুরি। (এছাড়াও: দাহেনহ-ইয়ে গাউরি, দহনা গরি, দহনা ঘোরি, দহনেহ-ই ঘৌরি) নামেও পরিচিত। ২০০৪ সালের আদমশুমারী অনুযায়ী, এখানকার জনসংখ্যা প্রায় ৩,৪০০ জন লোক বসবাস করে থাকে। প্রাথমিকভাবে এটি রাস্তার সাথে সংযোগ সৃষ্টি করে বাগলান ও পুলি খুমিরের সাথে গিয়ে মিলিত হয়েছে। জেলা পরিলেখ: গ্রাম: ১০৫ স্কুল: ১৮ প্রাইমারী, ৭ মাধ্যমিক এবং ১১টি উচ্চ মাধ্যমিক স্বাস্থ্য সেবা কেন্দ্র: ২টি প্রধান, ১টি ব্যাপক "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৫।  "Summary of District Development Plan" (পিডিএফ)। Dahana-e-ghori District Development Assembly। ৩ জুলাই ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জুলাই ২০১৫।  "Dahana i Ghori District Map" (পিডিএফ)। United Nations। ৩ জুলাই ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জুলাই ২০১৫।  Map of Settlements United Nations, AIMS, May 2002
হিচকি

হিচকি (হিন্দি: हिचकी; অনুবাদ: হেঁচকি) হচ্ছে একটি ভারতীয় চলচ্চিত্র, যেটি সিদ্ধার্থ পি মালহোত্রা পরিচালনা এবং মনীশ শর্মা ও আদিত্য চোপড়া প্রযোজনা করেছেন। এই চলচ্চিত্রটি যশ রাজ ফিল্মসের অধীনে মুক্তি পায়। এই চলচ্চিত্রটি হলিউডের চলচ্চিত্র ফ্রন্ট অফ দ্য ক্লাসের (২০০৮) আদলে তৈরী করা হয়েছে, উক্ত চলচ্চিত্রটি ব্র্যাড কোহেনের লিখিত "ফ্রন্ট অফ দ্য ক্লাস: হাউ টোরেট সিনড্রোম ম্যাড মি দ্য টিচার আই নেভার হেড"-এর ওপর ভিত্তি করে নির্মিত। যশ রাজ ফিল্মস উক্ত চলচ্চিত্রের নির্মাতা হতে এই চলচ্চিত্র তৈরীর স্বত্বাধিকার অর্জন করেছে। এই চলচ্চিত্রের প্রধান চরিত্রে অভিনয় করেছেন রাণী মুখার্জী, তিনি একজন শিক্ষকের চরিত্রে অভিনয় করেছেন যিনি টোরেট সিনড্রোমে ভুগছেন। এই চলচ্চিত্রের ট্রেলার ২০১৭ সালের ১৯শে ডিসেম্বর প্রকাশ করা হয় এবং যেটি সালমান খানের চলচ্চিত্র টাইগার জিন্দা হ্যায়ের সাথে জুড়ে দেয়া হয়। এই চলচ্চিত্রটি ২০১৮ সালের ২৩শে মার্চ মুক্তি পায়। নয়না মাথুর ছোটবেলা থেকে ‘ট্যুরেট সিনড্রোম’ নামের স্নায়ুরোগের শিকার। এ কারণে তার বারবার ‘হিচকি’ আসত, কথা আটকে যেত। কোনো উত্তেজনা এলেই নয়নার মুখ দিয়ে অদ্ভুত 'চোক-চোক', 'ওয়া-ওয়া' আওয়াজ বের হতো। এই কারণে তাকে সব সময়ই নানা বিদ্রূপের শিকার হতে হয়, কয়েকটি বিদ্যালয় থেকে বিতাড়িত হতে হয়। এ সময় তার জীবনে আসেন শিক্ষক মিস্টার খান। তিনি নয়নাকে বলেন তার এই দুর্বলতাকে শক্তি বানাতে। নয়নার লক্ষ্য ছিল তিনিও শিক্ষক হবেন। কিন্তু এখানেও তার বাধা হয়ে দাঁড়িয়েছিল এই ‘হিচকি’। অবশেষে তিনি তার স্বপ্নের দুনিয়ায় পা রাখেন। নয়না সেই বিদ্যালয়ের শিক্ষিকা হয়ে আসেন, যেখানে তিনি একসময় ছাত্রী ছিলেন। বস্তির একঝাঁক কিশোর-কিশোরীর শিক্ষার দায়িত্ব তার কাঁধে আসে। বড়লোকদের এই বিদ্যালয়ে বস্তির এই ছেলেমেয়েরা ব্রাত্য ছিল, সবাই তাদের নিচু চোখে দেখত। এই সময় নয়না সেই ছেলেমেয়েদের দায়িত্ব নেন, এক নতুন চ্যালেঞ্জ গ্রহণ করেন। তিনি এই একঝাঁক কিশোর-কিশোরীর ভেতর লুকিয়ে থাকা ‘হিচকি’কে টেনে বের করেন। রাণী মুখার্জী – নয়না মাথুর হর্ষ মায়ার – আতিশ সুপ্রিয়া পিলগৌঙ্কর কুনাল শিন্দে জান্নাত জুবায়ের রহমানী শিব কুমার সুবরামেনিয়াম নীরাজ কবি আসিফ বসরা ইভান সিল্ভেস্টার রদ্রিগেজ – অধ্যক্ষ সুপ্রিয় বোস – সিনিয়র শিক্ষক সকল গানের সুরকার জাসলিন রয়েল। "Rani Mukerji on her comeback film Hichki: Wanted a script that would challenge and excite me"। The Indian Express। ২৭ ফেব্রুয়ারি ২০১৭। সংগ্রহের তারিখ ১ মার্চ ২০১৭।  "Rani Mukerji to make comeback with 'Hichki'"। The Hindu। ২৭ ফেব্রুয়ারি ২০১৭। সংগ্রহের তারিখ ১ মার্চ ২০১৭।  Chronicle, Deccan (ডিসে ২০, ২০১৭)। "The makers of Rani Mukerji's Hichki rebuff the claim of plagiarism"। Deccan Chronicle। সংগ্রহের তারিখ ডিসে ২০, ২০১৭।  "Hichki trailer launch: Rani Mukerji comfortable romancing younger actors on screen, see pics" (ইংরেজি ভাষায়)। সংগ্রহের তারিখ ২০১৭-১২-২১।  FirstPost: Thugs of Hindostan, Tiger Zinda Hai, Hichki release dates announced by YRF: Here's when they come to theatres "Hitchki Is based on the book by Brad Cohen (Not a copy of English Movie Front Of The Class, Because front of the class also based on the book by brad cohen)"। Bollywood Galiyara। ১৪ ডিসে ২০১৭। ১৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৪ ডিসে ২০১৭।  বলিউড হাঙ্গামায় হিচকি ইন্টারনেট মুভি ডেটাবেজে হিচকি (ইংরেজি) প্রবেশদ্বার:  ভারত চলচ্চিত্র বলিউড
জওহরলাল নেহেরু স্টেডিয়াম, দুর্গাপুর

জওহরলাল নেহেরু স্টেডিয়াম হল পশ্চিমবঙ্গের পশ্চিম বর্ধমান জেলার দুর্গাপুরে অবস্থিত একটি বহুমুখী স্টেডিয়াম। দুর্গাপুর স্টিল প্ল্যান্ট স্পোর্টস অ্যাসোশিয়েসন এই মাঠটির মালিক। মাঠটি মূলত ফুটবল ম্যাচের জন্য ব্যবহৃত হলেও এখানে টেনিস, ব্যাডমিন্টন, টেবিল টেনিস, বাস্কেটবল, স্কেটিং, ক্রিকেট, স্কোয়াশও আয়োজিত হয়। এছাড়া এই স্টেডিয়ামে জগিং ট্র্যাক, সুইমিং পুল ও জিমের ব্যবস্থাও রয়েছে। ১৯৭৫ থেকে ১৯৯৫ সালের মধ্যবর্তী সময়ে এই মাঠে কয়েকটি মহিলা ক্রিকেট ও অনূর্ধ্ব-১৯ ক্রিকেট ম্যাচ আয়োজিত হয়েছিল। "World Stadium"। ২৪ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৮।  "Army recruitment rally at Durgapur Nehru Stadium"। ১০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৮।  Other Matches ক্রিকেটআর্কাইভ
ভাটি অঞ্চল

ভাটি অঞ্চল-যেখানে ছয় মাস পানি আর বাকি ছয় মাস শুকনো মৌসুম। বাংলাদেশের সুনামগঞ্জ, সিলেট, মৌলভীবাজার, হবিগঞ্জ, কিশোরগঞ্জ, নেত্রকোণা ও ব্রাহ্মণবাড়িয়া-এই সাতটি জেলার ৪০টি উপজেলা জুড়ে ভাটি অঞ্চল বিস্তৃত। পুরো অঞ্চলে সুতোর মতো জড়িয়ে রয়েছে অসংখ্য হাওর-খাল-বিল-নদী-নালা। প্রকৃতি যেন তার অপার সৌন্দর্যে এ অঞ্চলকে অপরূপ করে সাজিয়ে রেখেছে। প্রকৃতির মতোই উদার ও প্রাণবন্ত এখানকার বাসিন্দারাও। ভৌগোলিক বৈচিত্র্যের কারণেই বোধহয় হাওরবেষ্টিত জনপদের জীবনাচরণ ও সংস্কৃতি অত্যন্ত বিচিত্র, বর্ণিল, সমৃদ্ধ ও প্রাণবান। ভাটি অঞ্চলের আশি ভাগ মানুষের পেশা কৃষিকাজ কিংবা মৎস্যশিকার। সঙ্গত কারণেই দিনে হাড়ভাঙা পরিশ্রম এঁদের সার্বক্ষণিক সঙ্গী। কিন্তু সেই পরিশ্রমী মানুষদের কাছে দিনের সূর্য ডোবার মুহূর্তটুকু যেন নতুন আমেজে হাজির হয়। দিনমান কাজ শেষে বাড়ি ফিরে সেই মানুষেরা অনাবিল আনন্দে মেতে ওঠেন। গ্রামে গ্রামে বসে বিচিত্র সব গানের আসর, উৎসবের রং ছড়িয়ে পড়ে সর্বত্র। একই অঞ্চল হওয়ার সুবাদে এখানকার প্রায় আড়াই কোটি মানুষের গানের ভুবনও প্রায় অভিন্ন। যেহেতু আমি ভাটি অঞ্চলের মানুষ, তাই এখানকার আচার-অনুষ্ঠানের অনেক কিছুই আমার নখদর্পণে। ছোটোবেলা থেকেই নানা উৎসব-পার্বণ উপলক্ষ করে মেতে ওঠা হাওরবাসীর নির্মোহ আনন্দ-উচ্ছ্বাসের সঙ্গে পাল্লা দিয়ে বড় হয়েছি। তাই আমি ভালো করেই জানি-বর্ষায় হাওরের উত্তাল ঢেউয়ের সঙ্গে বুক চিতিয়ে চলা ভাটির মানুষের কণ্ঠে গান অনেকটা আপনা-আপনিই ধ্বনিত হয়। শুকনো মৌসুমে দিগন্তবিস্তৃত সবুজ ধানখেতে ভোরের আলোয় স্নাত কৃষক মনের আনন্দে আপন খেয়ালে সুর ভাঁজেন। পুরো অঞ্চল জুড়ে যাত্রাগান, পালাগান, বাউলগান, কীর্তন, গাজীরগান, ভাটিয়ালি, ধামাইলগান, মালসিগান, বারোমাসি, সূর্যব্রতের গানসহ কত ধরনের গানের প্রচলন রয়েছে। হাওরের বিচিত্র সব গানের ধারার পাশাপাশি গ্রামীণ চিরায়ত সংস্কৃতির অন্যতম অনুষঙ্গ নৌকাবাইচ, কুস্তি-খেইড়কেন্দ্রিকও অসংখ্য গান রচিত হয়েছে। এছাড়া মহররম উৎসব, দোলউৎসব, শ্যামাপূজাসহ বিভিন্ন ধর্মীয় ও সামাজিক উৎসবে এখনও মূল আকর্ষণ গান। এসব উৎসবে শেষপর্যন্ত গানই প্রধান হয়ে ওঠে। গ্রামীণ জনগোষ্ঠীতে কৃষি উৎপাদনের সময় নানামুখী লোকাচারেও গানের ব্যবহার রয়েছে। হালচাষ, বীজ রোপন, ফসল কাটা থেকে ঘরে তোলা পর্যন্ত নানা রকমের উৎসবের আয়োজন করা হয়, এতে আনুষঙ্গিক লোকাচার হিসেবে গান ও মন্ত্র পরিবেশিত হয়। অবশ্য গ্রামীণ লোকাচারের এ ধারাগুলো এখনও নির্দিষ্ট দিন-ক্ষণ মেনে কৃষকেরা পালন করে থাকেন। বয়োজ্যেষ্ঠদের মুখে আমাদের না-দেখা অতীতের গল্প শুনি। কেমন করে একেকটা গান জন্ম নেয় সে গল্পও শুনি। ভাটির মানুষের জীবন বড় অদ্ভুত। বৈশাখের শেষ সময়ে কিংবা জ্যৈষ্ঠ মাসের শুরুতে পানি এসে ডুবিয়ে দেয় পুরো ভাটি অঞ্চল। আষাঢ় ও শ্রাবণের অবিশ্রান্ত বর্ষণে মাঠ-ঘাট ভেসে যায়। বাড়ির উঠোনজুড়ে জল থিকথিকে কাদায় ভরে ওঠে। কিছুদিনের মধ্যে সেই বর্ষণ থেমে গেলে মানুষ মেতে ওঠে নানান আনন্দ-আয়োজনে। জাতপাত, বৈষম্য আর ভেদাভেদ ভুলে সেই আনন্দযজ্ঞে গা ভাসান ভাটির সকল মানুষ। হেমন্তে যে-বছর ফসল ভালো জন্মায়, সে বছর খুব ঘটা করে উৎসব হয়। বাড়িতে বাড়িতে চলে বিয়ের আয়োজন। সে আয়োজনে নেচে-গেয়ে নারীরা মুখরিত করে তোলে পুরো গ্রাম। ধামাইলগানের সুরের ঢেউ হাওরের লিলুয়া বাতাসে যেন আচড়ে পড়ে। প্রখ্যাত লোকগীতিকার রাধারমণ, প্রতাপরঞ্জন তালুকদারদের লেখা কত কত ধামাইলগান ফেরি করে বেড়ান গ্রামীণ নারীরা। এক গ্রামের ডাকসাইটে শিল্পীর ডাক পড়ে আরেক গ্রামে। গানের প্রতি নিখাদ ভালোবাসার এ বড় অদ্ভুত সম্মিলন।
বান্দরবান জেলার শিক্ষাপ্রতিষ্ঠানের তালিকা

বাংলাদেশের বান্দরবান জেলার শিক্ষা প্রতিষ্ঠানসমূহের তালিকা নিচে উল্লেখ করা হলো: "Schools/Colleges in BANDARBAN - Bangladesh School, College Directory"। edu.review.net.bd। ২৫ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৮।
বিএএফ শাহীন কলেজ শমশেরনগর

বিএএফ শাহীন কলেজ শমশেরনগর বাংলাদেশ বিমান বাহিনী কর্তৃক পরিচালিত একটি শিক্ষাপ্রতিষ্ঠান। এটি মৌলভীবাজার জেলার কমলগঞ্জ উপজেলার শমশেরনগর ইউনিয়নে অবস্থিত। ২০১১ সালে এই প্রতিষ্ঠানটি উদ্বোধন করেন মৌলভীবাজার-৪ আসনের সাবেক সংসদ সদস্য, সাবেক কৃষিমন্ত্রী, তৎকালীন চীফ হুইপ আব্দুস শহীদ। পাঠদান কার্যক্রম শুরু হয় ২০১২ সাল থেকে। ২০১৫ সালে এটি মৌলভীবাজার জেলার শ্রেষ্ঠ কলেজ হিসেবে মনোনীত হয় এবং ২০১৮ সাল পর্যন্ত পরপর ৪ বার মৌলভীবাজার জেলার শ্রেষ্ঠ কলেজ এবং প্রথম বারের মতো সিলেট শিক্ষা বোর্ডের সেরা কলেজ হওয়ার গৌরব অর্জন করে। এই প্রতিষ্ঠানটি প্রায় প্রতিবছর শিক্ষাক্ষেত্রের পাশাপাশি ক্রীড়ায়ও ভালো ফলাফল অর্জন করে। সিলেট শিক্ষা বোর্ড "শিক্ষক-কর্মচারী নিচ্ছে বিএএফ শাহীন কলেজ শমশেরনগর"। Newsbangla24। সংগ্রহের তারিখ ২০২৩-১২-১৫।  "বিএএফ শাহীন কলেজের উদ্বোধনী অনুষ্ঠানে চীফ হুইপ : দেশকে নিরক্ষরমুক্ত করতে সরকার নিরলসভাবে কাজ করছে"। সংগ্রহের তারিখ ২০২৩-১২-১৫।  Today 24, Sylhet; প্রতিনিধি, কমলগঞ্জ। "সাফল্যের ধারাবাহিকতা ধরে রাখল শমশেরনগর বিএএফ শাহীন কলেজ"। sylhettoday24.news (ইংরেজি ভাষায়)। সংগ্রহের তারিখ ২০২৩-১২-১৫।  "শমশেরনগর বিএএফ শাহীন কলেজের ধারাবাহিক সাফল্য"। Dainikbangla (ইংরেজি ভাষায়)। সংগ্রহের তারিখ ২০২৩-১২-১৫।  Ahmed, rahel (২০২৩-০৭-২৮)। "কমলগঞ্জ শতভাগ পাশ করেছে শমশেরনগর বিএএফ শাহীন কলেজ | Your Website Name"। moulvibazar24.com (ইংরেজি ভাষায়)। সংগ্রহের তারিখ ২০২৩-১২-১৫।
ব্রুনাইয়ের পাসপোর্ট

ব্রুনাইয়ের পাসপোর্ট আন্তর্জাতিক ভ্রমণের উদ্দেশ্যে ব্রুনাইয়ের নাগরিকদের প্রদান করা হয়। ব্রুনাই হচ্ছে একমাত্র দেশ যার নাগরিকরা ভিসা ছাড়া চীন, রাশিয়া, সেনজেন এলাকা এবং যুক্তরাষ্ট্রে ভ্রমণ করতে পারে। উপাত্ত পাতা/তথ্য পাতা মালয় এবং ইংরেজি ভাষায় প্রিন্ট করা থাকে। ব্রুনাইয়ের পাসপোর্টের ৫ বছর সময়সীমা পর‍্যন্ত বৈধতা থাকে। বিদেশে ভ্রমণের ক্ষেত্রে পাসপোর্টের মেয়াদ কমপক্ষে ছয়মাস থাকতে হবে। ২০০৮ সাল থেকে, ব্রুনাইয়ের প্রতিটি পাসপোর্টে বায়োমেট্রিক বৈশিষ্ট্য সংজোযন করা হয়। এসব বায়োমেট্রিক পাসপোর্টসমূহে একটি চিপ রয়েছে যেখানে একজন নাগরিকের মুখাবয়ব এবং আঙুলেরচাপের চিত্র থাকে। ২০১৮ সালে, ১৫৩টি দেশ এবং অঞ্চলে ব্রুনাইয়ের নাগরিকদের ভিসা-মুক্ত বা আগমনকালে ভিসা নিয়ে প্রবেশাধিকার ছিল, যা ভিসাহীন ভ্রমণের ক্ষেত্রে হেনলী পাসপোর্ট সূচক অনুযায়ী ব্রুনাইয়ের পাসপোর্টকে বিশ্বে ২২তম অবস্থানে অধিষ্ঠিত করে। ব্রুনাইয়ের নাগরিকদের জন্য ভিসার প্রয়োজনীয়তা The Brunei Times, [১] ওয়েব্যাক মেশিনে আর্কাইভকৃত ৮ ডিসেম্বর ২০১৫ তারিখে, accessed 2 Dec 2015. "Global Ranking - Passport Index 2018" (পিডিএফ)। Henley & Partners। ৮ মার্চ ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ জানুয়ারি ২০১৮।
মিষ্টি চক্রবর্তী

মিষ্টি চক্রবর্তী (অধিক পরিচিত মিষ্টি নামে) হচ্ছেন একজন ভারতীয় চলচ্চিত্র অভিনেত্রী। বিদ্যালয়ে তিনি তার নাম হিসেবে ইন্দ্রানী চক্রবর্তী ব্যবহার করেছেন। ২০১৪ সালে, তিনি সুভাষ ঘাইয়ের চলচ্চিত্র কাঁচি: দ্য আনব্র্যাকেবলে "কাঁচি" চরিত্রে অভিনয়ের মাধ্যমে বলিউডে অভিষেক করেন। একই বছর নিথিন-এ করুণাকরণের চলচ্চিত্র চিন্নাদানা নী কসামে "নন্দিনী রেড্ডির" চরিত্রে অভিনয়ের মাধ্যমে টলিউডে অভিষেক করেন। পরবর্তীতে ২০১৭ সালে, জিনু আব্রাহামের চলচ্চিত্র অ্যাডাম জোয়ানঅ্যাডাম জোয়ানে অ্যামি জোয়ান পোথেনের চরিত্রে অভিনয়ের মাধ্যমে মলিউডে অভিষেক করেন। মিষ্টি পরবর্তী তামিল চলচ্চিত্র হচ্ছে কলম্বাস, যেখানে তিনি সুমন্থ অশ্বিনের বিপরীতে অভিনয় করেছেন। এই চলচ্চিত্রটি এমএস রাজু প্রযোজনা করেছেন। ২০১৬ সালে মিষ্টি ইন্দ্র কুমার পরিচালিত মাস্তি (চলচ্চিত্র সিরিজ)-এর তৃতীয় কিস্তি গ্রেট গ্র্যান্ড মাস্তিতে রেখা মিট মেহতা চরিত্রে অভিনয় করেছেন। ২০১৭ সালে, তিনি সৃজিত মুখোপাধ্যায়ের ঐতিহাসিক চলচ্চিত্র বেগম জানে বিদ্যা বালান এবং নাসিরুদ্দিন শাহের সাথে অভিনয় করেছেন। এই চলচ্চিত্রে তিনি শবনমের চরিত্রে অভিনয় করেছেন। ২০১৫ সালে, মিষ্টি ভিকো হলুদের একটি বিজ্ঞাপনে উপস্থিত হয়েছেন। Bhattacharya, Roshmila (28 March 2014)। "Ghai's fifth M"। Mumbai Mirror। সংগ্রহের তারিখ ২৮ মার্চ ২০১৪।  Indrani Chakraborty Mishti - Indrani Chakravarty Mishti Biography Mishti Is One Of The Best Actors I Have Found Subhash Ghai Kaanchi: Subhash Ghai picks Bengali debutante Mishti- TheTimes of India "Indrani Chakraborty is a fantastic actor: Subhash Ghai - Hindustan Times"। ১৩ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৮।  "Kaanchi: Meet Subhash Ghai's new find Mishti in the first poster"। ২০১৪-১০-২২ তারিখে মূল থেকে আর্কাইভ করা। সংগ্রহের তারিখ ২০১৮-০২-১৬।  Trailer of Subhash Ghai's new film 'Kaanchi' starring Mishti, Kartik Tiwari -DNAIndia http://indianexpress.com/article/entertainment/regional/mishti-chakraborty-happy-to-be-part-of-indias-second-largest-film-industry/ http://www.indiaglitz.com/nithin-karunakarans-movie-heroine-is-mishti-telugu-news-107485 KOCHI: Mishti joins Prithviraj Sukumaran in Mollywood movie Adam Joan "সংরক্ষণাগারভুক্ত অনুলিপি"। ২৫ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৮।  http://www.mumbaimirror.com/entertainment/bollywood/Masti-for-Mishti/articleshow/47695779.cms http://www.bollywoodhungama.com/news/14966780/Mishti-Ankita-Shorey-to-star-in-Great-Grand-Masti "Exclusive: 'Kanchi' actress Mishti reveals how she bagged 'Begum Jaan' | Bollywood Bubble"। Bollywood Bubble (ইংরেজি ভাষায়)। ২০১৭-০৪-২৩। সংগ্রহের তারিখ ২০১৭-০৬-১৬।  "'Begum Jaan' Box Office collection Week 1 - Times of India"। The Times of India। সংগ্রহের তারিখ ২০১৭-০৬-১৬।  "Mishti Chakraborty actress better known as 'Vicco Girl': Unseen Pics & Wallpapers"। boxofficecollection.in। ১৭ সেপ্টেম্বর ২০১৫।  Jha, Subhash K (28 January 2013)। "Subhash Ghai's 'new discovery' is my heroine from Porichoi - Prosenjeet Chatterjee"। Bollywood Hungama। সংগ্রহের তারিখ ২৮ মার্চ ২০১৪।  quintdaily (১ সেপ্টেম্বর ২০১৭)। "Adam Joan Review Rating – Live Audience Report – QuintDaily"।  উইকিমিডিয়া কমন্সে মিষ্টি চক্রবর্তী সংক্রান্ত মিডিয়া রয়েছে। ইন্টারনেট মুভি ডেটাবেজে মিষ্টি চক্রবর্তী (ইংরেজি)
মথুরা

মথুরা উত্তর ভারতের উত্তরপ্রদেশ রাজ্যের বিখ্যাত শহর। এই শহর আগ্রা থেকে কমবেশি ৫০ কিমি উত্তরে এবং দিল্লী থেকে ১৪৫ কিমি দক্ষিণ পশ্চিমে অবস্থিত। উত্তরপ্রদেশের মথুরা জেলার প্রশাসনিক কেন্দ্র এই মথুরা। প্রাচীন কালে এই শহর ছিল অন্যতম অর্থনৈতিক কেন্দ্র। ২০১১ সালের জনগণনা অনুযায়ী মথুরার জনসংখ্যা ছিল ৪,৪১,৮৯৪। হিন্দুধর্মের মতানুসারে মথুরা কে কৃষ্ণের জন্মস্থান হিসেবে মনে করা হয় যা কিনা শ্রী কৃষ্ণ জন্মভুমির কেন্দ্রে অবস্থিত। এই শহর হিন্দুরা যে সাতটি শহর কে পবিত্র মনে করে তার অন্যতম।বেদে মথুরার কথা না থাকলেও রামায়ণ-মহাভারত ও পৌরাণিক যুগে যথেষ্ট প্রসিদ্ধি পেয়েছে।মউজপুর, মধুপুরী, মধুবন, মধুরা, মদুরা-যুগে যুগে নাম বদলে হয়েছে মথুরা। বৌদ্ধদের কাছেও মথুরা একটি বিশিষ্ট জনপদ। এখনেই রাজকুমার উপগুপ্ত বৌদ্ধধর্ম গ্রহণ করেন এবং পরবর্তীকালে সম্রাট অশোককে মথুরাতেই বৌদ্ধধর্মে দীক্ষা দেন। ভারত সরকারের ঐতিহ্য শহর উন্নয়ন এবং অগমেন্টেশন যোজনার অন্তর্গত করা হয়েছে এই মথুরা কে। ১. দ্বারকাধীশ মন্দিরঃ শহরের মাঝে প্রধান মন্দিরটি শেঠ গোকুল দাস ১৮১৪ সালে নির্মাণ করেন। এই মন্দিরে প্রতি বছর জাঁকজমক সহকারে হোলি ও জন্মাষ্টমী উৎসব পালিত হয়। কাছেই দেখবেন কিংবদন্তি ঘেরা বিশ্রামঘাট। কংসকে বধ করার পর শ্রীকৃষ্ণ ও বলরাম এই ঘাটে বিশ্রাম নিয়েছিলেন। এখানে নৌকা ভাড়া করে যমুনার ঘাটগুলো ঘুরে দেখা যায়। অনুপম স্থাপত্যশৈলীতে নির্মিত ঘাটগুলোর মধ্যে স্বামীঘাট অসিকুণ্ড ঘাট উল্লেখযোগ্য। ২. কেশব দেও মন্দির, মথুরা/শ্রীকৃষ্ণ জন্মভূমি মন্দিরঃ ভক্তদের বিশ্বাস কাটরা কেশবদেবের এই মন্দিরটি ভগবান শ্রীকৃষ্ণের জন্মস্থানে নির্মিত। বীর সিংহের হাতে গড়া আদি মন্দির অবশ্য ঔরাঙ্গজেব ধ্বংস করে নির্মাণ করেন ঈদগা। সাম্প্রতিক কালে এই মন্দির ও মসজিদকে ঘিরে বির্তকের সৃষ্টি হয়েছে। কাছেই দেখুন ভাগবৎভবন। ৩. কনস্‌কিলা বা কংসের দুর্গঃ যমুনার উত্তরতীরে অত্যাচারী রাজা কংস এই দুর্গ নির্মণ করেছিলেন বলে জনশ্রুতি। দুর্গের অধিকাংশই আজ ধ্বংসস্তূপে পরিণত হলেও অম্বরের রাজা মানসিংহ কংসের কারাগারটি সংস্কার করান। ৪. মদনমোহন মন্দির/গীতা মন্দিরঃ সাম্প্রতিক কালে নির্মিত এই মন্দিরটি মথুরার সবচেয়ে আকর্ষনীয় মন্দির। মন্দিরের বিভিন্ন থামে খোদিত রয়েছে গীতার ৭০০ শ্লোক। আর ভালো লাগে দেওয়ালগাত্রের পৌরাণিক চিত্রাবলি। ৫. জামা মসজিদঃ আবু-উন-নবি খান ১৬৬১ সালে চারটি বড় মাপের মিনার সহ জামা মসজিদ নির্মাণ করেন। কারও কারও মতে এটিই শ্রীকৃষ্ণ প্রকৃত জন্মভূমি। ৬. গভর্নমেন্ট মিউজিয়ামঃ (সোমবার ছাড়া প্রতিদিন খোলা থাকে ১০-৩০মিঃ থেকে ১৬-৩০ মিঃ প্রবেশমূল্য ৩০ টাকা) এখানকার মৌর্জ, শুঙ্গ, কুষাণ ও গুপ্তযুগের অসংখ্য পুরাকীর্তির সংগ্রহ এককথায় বিস্ময়কর। এই অমুল্য পুরাকীর্তিগুলির বয়স ৮০০ খ্রিঃ পূর্ব থেকে ১২ খ্রিস্টব্দের মধ্যে। এর মধ্যে সবচেয়ে গুরুত্বপূর্ণ কুষাণ যুগের শিল্পকর্মগুলি। এছাড়াও মথু্রায় দেখবেন- বলভদ্র কুণ্ড সরস্বতী কুণ্ড পোট্রা কুণ্ড শিবতাল বৃন্দাবনের পথে পাগলা বাবা মন্দির ভুতেশ্বর মন্দির গোকর্নেশ্বর মন্দির রঙ্গেশ্বর মন্দির পিপ্লেশ্বর মন্দির যমুনা বাগ গুরুগোবিন্দ সিং – এর স্মৃতি বিজড়িত গুরুদোয়ারা জৈন সিদ্ধক্ষেত্র চৌরাশিয়া ( শেষ জৈন কৈবল্যজ্ঞানী শ্রী জম্মুস্বামীর তপস্যাস্থল)। Prasad, Dev (২০১৫)। Krishna: A Journey through the Lands & Legends of Krishna। Jaico Publishing House। পৃষ্ঠা 22। আইএসবিএন 978-81-8495-170-7।
ভারতীয় উপমহাদেশে জলখাবারের তালিকা

এটি ভারতীয় উপমহাদেশের জলখাবারের তালিকা। জলখাবারগুলি ভারতীয় রন্ধনপ্রণালীর একটি উল্লেখযোগ্য দিক এবং মাঝে মাঝে জলখাবার গুলিকে চাট হিসাবে উল্লেখ করা হয়। পরিচ্ছেদসমূহ:  শীর্ষ ০–৯ অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় ভেল পুরি
খিলা গোপীমোহন শিক্ষা সদন

খিলা গোপীমোহন শিক্ষা সদন পশ্চিমবঙ্গের হাওড়া জেলার উদয়নারায়ণপুর ব্লকের একটি উল্লেখযোগ্য শিক্ষা প্রতিষ্ঠান। ১৯৪৮ সালে বাঙালি উদ্যোগপতি আলামোহন দাশ এই স্কুলটি প্রতিষ্ঠিত করেন। ১৯৪৮ সালে বিদ্যালয়টির প্রতিষ্ঠার পর থেকে এটি এই অঞ্চলের অন্যতম সেরা স্কুল হিসেবে আত্মপ্রকাশ করে। অনেক বিশিষ্ট ব্যক্তি এই স্কুলে তার শিক্ষাজীবন অতিবাহিত করেছেন। স্বাধীনতা সময় থেকে এখন পর্যন্ত 'গোপীমোহন শিক্ষা সদন' অনন্য আবেদন ও পরিচয়ের অধিকারী। হাওড়া জেলার হাওড়া - উদয়নারায়ণপুর সড়কের পাশে খিলা অঞ্চলে অবস্থিত। স্কুলটি প্রভাতী ও দিবা এই দুই শাখায় বিভক্ত। স্কুলটিতে প্রথম থেকে দাদ্বশ শ্রেণী পর্যন্ত শিক্ষা দেয়া হয়। মাধ্যমিক ও উচ্চ মাধ্যমিক পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে হাওড়া জেলার অন্যতম শ্রেষ্ঠ স্থান অধিকার করেছে এবং হাওড়া জেলাতে স্কুলটির ফলাফল, আভিজাত্য ও সাংস্কৃতিক কার্যাবলির অনবদ্য সুনাম রয়েছে। স্কুলটিতে প্রায় ১৫০০ শিক্ষার্থী পঠন পাঠন করে। প্রাথমিকভাবে এই স্কুলটি পশ্চিমবঙ্গ বিদ্যালয় শিক্ষা দপ্তরের অধীনে নিয়ন্ত্রিত। এই বিদ্যালয়ে দুটি শিফট ছিল। কিন্তু ১৯১৩ সাল থেকে প্রাথমিক স্কুলটি বিভক্ত হয়। বর্তমানে স্কুলটিতে প্রথম থেকে চতুর্থ শ্রেণী পর্যন্ত এবং পঞ্চম থেকে দাদ্বশ শ্রেণী পর্যন্ত পড়ানো হয়। পঞ্চম থেকে দাদ্বশ শ্রেণী পর্যন্ত প্রত্যেক শ্রেণীতে দুইটি,তিনটি শাখা বিদ্যমান। বর্তমানে স্কুলটিতে প্রায় ১৫০০ শিক্ষার্থী এবং ৪৫ জন শিক্ষক-শিক্ষিকা রয়েছেন। বিদ্যালয়ের বেতন পশ্চিমবঙ্গ সরকার প্রদান করে থাকে। ছাত্র, ছাত্রীদের কাছ থেকে সাধারনত উন্নয়ন ফি বার্ষিক হিসাবে নেয়া হয়। এছাড়া কম্পিউটার শিক্ষা ও বৈদ্যুতের জন্য বাড়তি টাকা প্রদান করতে হয়। উল্লেখ্য একটি প্রশিক্ষণ কেন্দ্র চালু করা হয়েছে তাতে সমস্ত ধরনের প্রশিক্ষণ দেওয়া হয়। স্কুলের ইউনিফর্ম হল সাদা শার্ট, নীল প্যান্ট ও কালো জুতো। এছাড়া শীতকালে নীল রঙের সোয়েটারও ইউনিফর্মের অন্তর্ভুক্ত। শার্টে বিদ্যালয়ের মনোগ্রাম সংবলিত ব্যাজ থাকে। সাধারণত শিক্ষার্থীরা পঞ্চম শ্রেণীতে ভর্তি হওয়ার সুযোগ লাভ করে। অত্যন্ত প্রতিযোগিতামূলক ভর্তি পরীক্ষার মধ্য দিয়ে যোগ্য ছাত্রদের নির্বাচিত করা হয়। ভর্তি পরীক্ষায় সহস্রাধিক শিক্ষার্থী অংশগ্রহণ করে। এই ভর্তি পরীক্ষা ডিসেম্বর মাসে অনুষ্ঠিত হয়। এই বিদ্যালয়ে বিজ্ঞানাগার, একটি লাইব্রেরী, একটি কম্পিউটার ল্যাবরেটরি, একটি কর্মশালা কক্ষ রয়েছে। পদার্থবিদ্যা, রসায়ন ও জীববিদ্যার প্রায়োগিক পাঠসমূহ সাধারণত বিজ্ঞানাগারে পড়ানো হয়। বিদ্যালয়ে একটি ঘাট বাঁধানো পুকুর রয়েছে। বিদ্যালয়ের নিচে একটি মঞ্চ আছে যেখানে সভা, সাংস্কৃতিক উৎসব আয়োজিত হয় এবং প্রতি বছর ক্রীড়া প্রতিযোগিতার আয়োজন করা হয়। খেলাধুলা (ভলিবল,খোখো, অ্যাথলেটিক্স,ক্রিকেট ও ফুটবল), সাংস্কৃতিক অনুষ্ঠান, বার্ষিক উৎসব ও ভাষা প্রতিযোগ, বিজ্ঞান মেলা ইত্যাদি অনুষ্ঠিত হয়। Sengupta, Subodh Chandra and Bose, Anjali (editors), (1976), Samsad Bangali Charitabhidhan (Biographical dictionary), (বাংলা ভাষায়), p 46 "Statistical Reports of Elections"। General Election Results and Statistics। Election Commission of India। ২০১০-১০-০৫ তারিখে মূল থেকে আর্কাইভ করা। সংগ্রহের তারিখ ২০১০-১১-২৫।  "A Nagar Named After Him"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "খিলা গোপীমোহন শিক্ষা সদন"। সংগ্রহের তারিখ ফেব্রুয়ারি ১৬, ২০১৮।  "খিলা গোপীমোহন শিক্ষা সদন"। সংগ্রহের তারিখ ফেব্রুয়ারি ১৬, ২০১৮। [স্থায়ীভাবে অকার্যকর সংযোগ]
দিহ সালাহ জেলা

দিহ সালাহ (এছাড়াও দিহি সালাহ নামে উচ্চারণ করা হয়) আফগানিস্তানের বাগলান প্রদেশের একটি অন্যতম জেলা। ২০০৫ সালে এটি অন্ধ্র প্রদেশের আন্দারব জেলার অংশ হিসেবে তৈরী হয়েছিল। আন্দারব জেলা থেকে কিছুটা উত্তরপূর্বে অবস্থান করছে জেলাটি। স্বাস্থ্যেসেবার অন্তর্ভুক্ত ক্লিনিকসমূহ; শাহ শ্যান ক্লিনিক (প্রাথমিক স্বাস্থ্য কেন্দ্র),কাসান এসসি (উপস্বাস্থ্য কেন্দ্র)এবং ডিহ সালাহ ক্লিনিক (সমন্বিত স্বাস্থ্য কেন্দ্র)। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৫।  "Facility Information" (পিডিএফ)। Ministry of Public Health। ৪ জুলাই ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ জুলাই ২০১৫।  Map of Settlements United Nations, AIMS, May 2002
দুশি জেলা

দুশি জেলা আফগানিস্তানের বাগলান প্রদেশের কেন্দ্রীয় অংশে অবস্থিত একটি জেলা। এটি প্রধানত কাবুল-কুন্দুজ মহাসড়কে অবস্থান করছে। ২০০৪ সালের আদমশুমারী অনুযায়ী, জেলাটি জনসংখ্যা ছিল প্রায় ৫৭,১৬০ জন। সংখ্যাগরিষ্ঠতার দিক থেকে জেলাটিতে প্রথম রয়েছে হাজারা, যেখানে তাদের গড় প্রায় ৬০%, এছাড়াও তাজিকরা ৩৯% এবং সংখ্যালঘুদের মধ্যে পশতু রয়েছে। দুশি হচ্ছে জেলাটির কেন্দ্রীয় শহর। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৫।  Baghlan Provincial profile - MRRD "Dushi District profile - Aims" (পিডিএফ)। ২৭ অক্টোবর ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৮।  Map of Settlements United Nations, AIMS, May 2002
ফারাং ওয়া ঘরু জেলা

ফারাং ঘরু অথবা ফিরিং ওয়া ঘরু আফগানিস্তানের বাগলান প্রদেশের অন্যতম একটি জেলা। ২০০৫ সালে এটি খোস্ত ওয়া ফেরাং জেলার অংশ হিসেবে গঠন করা হয়েছিল। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৫।  "Settled Population of Baghlan province by Civil Division , Urban, Rural and Sex-2012-13" (পিডিএফ)। Central Statistics Organization। ২৬ ফেব্রুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ জুলাই ২০১৫।  Map of Settlements United Nations, AIMS, May 2002
স্যামুয়েল গোল্ডউইন (দ্ব্যর্থতা নিরসন)

স্যামুয়েল গোল্ডউইন ছিলেন একজন পোলীয় মার্কিন চলচ্চিত্র প্রযোজক। একই নামের অন্যান্য বিষয়সমূহ হল: স্যামুয়েল গোল্ডউইন জুনিয়র (১৯২৬-২০১৫) - মার্কিন চলচ্চিত্র প্রযোজক। স্যামুয়েল গোল্ডউইন প্রডাকশন্স - চলচ্চিত্র প্রযোজনা কোম্পানি, ১৯২৩-১৯৫৯। স্যামুয়েল গোল্ডউইন ফিল্মস - চলচ্চিত্র প্রযোজনা কোম্পানি, ২০০০-বর্তমান। স্যামুয়েল গোল্ডউইন স্টুডিও - হলিউড ব্যাকলট। গোল্ডউইন পিকচার্স - চলচ্চিত্র প্রযোজনা কোম্পানি, ১৯১৭-১৯২৪। দ্য স্যামুয়েল গোল্ডউইন কোম্পানি - চলচ্চিত্র প্রযোজনা কোম্পানি, ১৯৭৯-১৯৯৭। স্যামুয়েল গোল্ডউইন লেখনী পুরস্কার এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।